Prezident yubiley munosabati bilan bildirilgan tabriklar uchun minnatdorlik izhor etdi

28.07.2017
Tugʻilgan kunimga 60-yil toʻlishi munosabati bilan uzoq-yaqindan qutlovlar, tabriknoma va maktublar yoʻllagan davlat va hukumat boshliqlariga, xorijiy siyosat va jamoat arboblari, ishbilarmon doiralar vakillariga, xalqaro tashkilotlar rahbarlariga, yurtimizdagi mahallalar va mehnat jamoalariga, barcha vatandoshlarimga oʻzimning samimiy minnatdorligimni izhor etaman. 


Mening sha’nimga bildirilgan ezgu tabrik va tilaklarni, avvalambor, O‘zbekiston xalqi va davlatiga yuksak hurmat va ehtirom, mamlakatimizning bugungi va ertangi kuniga boʻlgan ishonch ifodasi sifatida qabul qilaman. 


Fursatdan foydalanib, mehnatsevar, bagʻrikeng va olijanob xalqimizga yana bir bor chin qalbimdan farzandlik mehrimni bildiraman. 


Koʻp millatli O‘zbekiston xalqining baxtu saodati va farovonligi yoʻlida sadoqat bilan xizmat qilish uchun bundan buyon ham bor kuch va gʻayratim, bilim va tajribamni safarbar etaman.
Shavkat Mirziyoyev,

O‘zbekiston Respublikasi Prezidenti